Nykyään kieltolain katsotaan epäonnistuneen toteutukseltaan ja valvottavuudeltaan. Lain seurauksena alkoholia salakuljetettiin Suomeen ulkomailta valtavia määriä ja viinan omatoiminen tislaaminen lisääntyi. Joulukuussa 1931 pidetyssä kansanäänestyksessä kieltolain purkamisen puolesta oli yli 70 prosenttia äänestäjistä. Täyskiellon jatkamista kannatti 28 prosenttia äänestäneistä. Tammikuussa 1932 eduskunta hyväksyi uuden väkijuomalain, jonka myötä kieltolaki korvattiin uudella väkijuomalailla, jolla alkoholin myyntimonopoli keskitettiin valtion omistamalle Oy Alkoholiliike Ab:lle.
spam fails_task lang_mismatch pii not_appropriate hate_speech sexual_content quality toxicity humor helpfulness creativity violence